16. seja sveta KS, 1. 2. 2016, zapisnik
Prisotni: vsi svetniki, razen Nikota.

1. Pregled opravljenega
Pri prometnem znaku na Mrlišu je bil odstranjen moteči napis.
Informacijska tabla: Bolj ali manj je gotovo, nekaj stvari je treba še preveriti. Podatke z info table bomo vnaprej priložili k vabilu na zbor krajanov, da bodo na zboru krajani o tem lahko povedali svoje mnenje. 
Splet: programerju bomo plačali za opravljeno delo. Za zbor krajanov pripravimo letak (2 strani) z osnovnimi navodili za uporabo spleta. 
Ekološki otoki: Veriga pri novem ekološkem otoku še ni nameščena. Treba je vnovič opozoriti Komunalo. 
Društva: Kulturnike je treba pobarati glede 8. februarja. Pozanimali se bomo, kakšne so zahteve in kakšne ugodnosti za nova društva (planinsko, turistično …) 
Luč nad gasilskim domom še vedno ne dela. 
Glede pluženja se Jani dogovarja s Svetlikovim Mirkotom, ta se bo z logaškim županom in bo poročal Janiju. 
Glede korit naj bi bil osnutek načrta narejen v kratkem. Sklenemo, da bomo celotno zasnovo predstavili na zboru krajanov. Razpravljamo o možnosti, da bi postavili kamnit, zidan vodnjak. 

2. Priprava na zbor krajanov
Zbor krajanov bo v soboto, 19. 3. 2016 ob 20:00 
Dnevni red:
- pregled opravljenega
- hitrostna omejitev in druga prometna vprašanja
- korito, informacijska točka
- želje in pripombe krajanov
Krajane bomo pogostili z golažem. 

3. NRP
Seznanimo se z Načrtom razvojnih programov za 2016–2020, pri katerem Zavratec ni zadostno upoštevan. Samo je glede tega govoril z županom, ta mu je zagotovil, da bo to popravljeno maja letos. 
